ಕುಮುದಿನಿ ಬಸು

ಕುಮುದಿನಿ ಬಸು (  ನೀ ಮಿತ್ರಾ, ೧೮೭೩-೧೯೪೨) ಒರ್ತಿ ಬಂಗಾಳಿ ಬರವುದಾರ್, ಸಾಮಾಜಿಕ ಸುಧಾರಕಿ, ಸ್ವಾತಂತ್ರ್ಯ ಹೋರಾಟಗಾರ್ತಿ ಬುಕ್ಕೊ ಬ್ರಿಟಿಷ್ ಭಾರತೊಡು ಮಹಿಳಾ ಹಕ್ಕುಲೆನ ಕಾರ್ಯಕರ್ತೆ.

 ಕುಟುಂಬ 
ಬಸು 1873ಡ್ ಭಾರತದ ಪಶ್ಚಿಮ ಬಂಗಾಳದ ಕಲ್ಕತ್ತಾಡ್ ಪುಟ್ಟುವೆರ್, ಬುಕ್ಕೊ ಭಾರತೀಯ ರಾಷ್ಟ್ರೀಯವಾದಿ ಕೃಷ್ಣ ಕುಮಾರ್ ಮಿತ್ರೆರೆನ ಮಲ್ಲ ಮಗಳ್.   ಅರೆಗ್ ಬಸಂತಿ ಚಕ್ರವರ್ತಿ ಪನ್ಪಿನ ಒರ್ತಿ ಪಲಿ ಇತ್ತೆರ್ ( née ಮಿತ್ರ ).

ಬಸು ಉದ್ಯಮಿ ಸಾರತ್ ಚಂದ್ರ ಬಸು-ಮುಲ್ಲಿಕ್ ನ್ ಮದಿಮೆ ಆಯೆರ್.

ಕೆಲಸ
ಬಸು ಕಲ್ಕತ್ತಾ ವಿಶ್ವವಿದ್ಯಾಲಯೊಡು ಶಿಕ್ಷಣ ಪಡೆಯೆರ್.

ಬಸು ಒರ್ತಿ ಬರವುದಾರ್ ಆದ್ ಬೇಲೆ ಮಲ್ತೆರ್ ಬುಕ್ಕೊ ಸುಪ್ರಭಾತ್ (೧೯೦೭-೧೪)  ಪನ್ಪಿನ ಪ್ರಕಟಣೆಲೆನ್ ಸಂಪಾದನೆ ಮಲ್ತೆರ್, ಉಂದೆನ್ ಆರ್ ಸ್ಥಾಪನೆ ಮಲ್ತೆರ್,  ಬುಕ್ಕೊ ಬಂಗಲಕ್ಷ್ಮೀ (೧೯೨೫-೨೭) . ಸಿಖೆರ್ ಬಲಿದಾನ್  ಬಲಿ) ಪನ್ಪಿನ ಪುಸ್ತಕ ಸೇರ್ದ್ ಕೆಲವು ಪುಸ್ತಕೊಲೆನ್ ಬುಕ್ಕೊ ಕಬಿತೆಲೆನ್ ಪ್ರಕಟ ಮಲ್ತೆರ್.

ಪೊಣ್ಣುಲೆನ ಶಿಕ್ಷಣೊನು ಉತ್ತೇಜಿಸವುನ ಉದ್ದೇಶೊಡು ಭಾರತ ಸ್ತ್ರೀ ಮಹಾಮಂಡಲ (ಭಾರತೀಯ ಪೊಂಜೊಲೆನ ಮಲ್ಲ ವೃತ್ತ) ದ ಕಾರ್ಯದರ್ಶಿಯಾದ್ ಸೇವೆ ಸಲ್ಲಿಸಯೆರ್. ಬಸು ಪೊಂಜೆನಕುಲೆನ ಮತದಾನದ ಹಕ್ಕ್ ಗ್ ಪ್ರಚಾರ ಮಲ್ತೆರ್ ಬುಕ್ಕೊ ಪೊಂಜೆನಕುಲೆನ ಮತದಾನದ ಹಕ್ಕುಗಾದ್ ಹೋರಾಟ ಮಲ್ತಿನ ನಿಗಿಲ್ ಬಂಗಿಯ ನಾರಿ ವೋತಾಧಿಕಾರ ಸಮಿತಿ (ಆಲ್ ಬಂಗಾಳಿ ಮಹಿಳಾ ಫ್ರಾಂಚೈಸಿ ಅಸೋಸಿಯೇಷನ್) ದ ಕಮಿನಿ ರಾಯ್ ಬುಕ್ಕೊ ಮೃನಾಲಿನಿ ಸೆನ್ ನಕುಲೆನೊಟ್ಟುಗು ಒರ್ತಿ ನಾಯಕಿ [ ಪುಟ ಅಗತ್ಯ ಉಂಡು ] ೧೬ ಆಗಸ್ಟ್ ೧೯೨೫ ಡ್, ಬಂಗಾಳ ಶಾಸಕಾಂಗ ಮಂಡಳಿ ಬಹುಮತದ ಮತೊಟು ಒಂಜಿ ಮಹಿಳಾ ಫ್ರಾಂಚೈಸಿ ನಿರ್ಣಯೊನು ಪಾಸ್ ಮಲ್ತ್ಂಡ್  ೧೯೩೫ಡ್, ಬಸು ಸಾರ್ವತ್ರಿಕ ಮತದಾನದ ಬಗ್ಗೆ ತನ್ನ ಅಭಿಪ್ರಾಯೊಲೆನ್ ಪಾಡುನಗ ಭಾರತದ ಫ್ರಾಂಚೈಸಿ ಸಮಿತಿ ಪನ್ಪಿನ ಲೋಥಿಯನ್ ಸಮಿತಿಗ್ ಬರೆಯೆರ್. ಕಲ್ಕತ್ತಾದ ಪುರಸಭೆಡ್ ಆಯ್ಕೆ ಆಯಿನ ಸುರುತ ಕೌನ್ಸಿಲರ್ ಆಯೆರ್.

ಪೊಣ್ಣುಲೆನ ಮತದಾನದ ಹಕ್ಕುಲೆಗ್ ತನ್ನ ವಕಾಲತ್ತುದ ನಡುಟು, ಮತದಾನ ಗೌರವಾನ್ವಿತ ಪೊಣ್ಣುಲೆನ್ ವೇಶ್ಯೆಲೆನಂಚಿನ "ಅನಪೇಕ್ಷಿತ ಪೊಣ್ಣುಲೆನೊಟ್ಟುಗು" ಮಿಶ್ರಣ ಮಲ್ಪೆರೆ ಅತ್ತಂಡ ಗೊಂದಲೊಗು ಪಾಡೆರೆ ಒತ್ತಾಯ ಮಲ್ಪುಂಡು ಪನ್ಪಿನ ಭಯೊನು ಬಸು ತೋಜಾಯೆರ್. ಲೈಂಗಿಕ ಕಾರ್ಮಿಕೆರ್ ಪೊಲೀಸ್ ನಕುಲೆನೊಟ್ಟುಗು ನೋಂದಾಯಿಸೊಡು ಬುಕ್ಕೊ ಮತ ಚಲಾಯಿಸೆರೆ ಪ್ರತ್ಯೇಕ ಮತದಾನ ಕೇಂದ್ರೊಲೆನ್ ಬಳಕೆ ಮಲ್ಪೊಡು ಪಂದ್ ಆರ್ ಪ್ರಸ್ತಾಪ ಮಲ್ತೆರ್.
 ಮರಣ 
ಆರ್ ೧೯೪೨ಡ್ ಭಾರತದ ಪಶ್ಚಿಮ ಬಂಗಾಳದ ಕಲ್ಕತ್ತಾಡ್ ತೀರ್ ಪೋಯೆರ್.

 ಉಲ್ಲೇಕೊಲು